Държавен вестник, бр. 92, 2022 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  92
съгласно част седма на приложение № 1. За 
случаите, в които корелациите не могат да 
се приложат, дължините на тръбопроводите 
се определят с инвестиционния проект на 
нова сграда или чрез заснемане в процеса 
на обследването за енергийна ефективност 
на съществуваща сграда.
Чл. 39. Ефективността на регулиращата 
автоматика в подсистемата за разпределение 
на енергия в системи за отопление и охлаж­
дане с топлоносител вода, както и в системи 
за БГВ, се определя:
1. при сграда със система за сградна авто­
матизация и управление  – 100 %;
2. при хидравлично балансирана тръбна 
мрежа с автоматични регулатори – 98 %;
3. при хидравлично балансирана тръбна 
мрежа с ръчни регулатори – 96 %;
4. при небалансирана тръбна мрежа  – 92 %.
Чл. 40. (1) Енергийните характеристики 
на подсистемите за излъчване на енергия в 
отоплителни и охладителни системи с топ­
лоносител вода се определят по показател 
ефективността на излъчването (ефективност 
на топло-/студоотдаването). Показателят се 
оценява в зависимост от отклонението на 
температурата в резултат на неефективност 
на регулирането и регулираща автоматика 
на помещенията. 
(2) Отклонението на температурата по ал. 1 
се изчислява като отклонение на среднообем­
ната стойност на температурата в сградата със 
стойностите по подразбиране съгласно БДС 
EN 15316-2 „Енергийни характеристики на 
сгради. Метод за изчисляване на енергийните 
потребности и ефективността на системите. 
Част 2: Системи за излъчване в помещения 
(отопление и охлаждане), модули М3-5, М4-5“ 
или се оценява по измерени данни на тем­
пературата в сградата. Когато оценката се 
извършва по измерени данни, измерванията 
се прилагат към изчисленията. 
Чл. 41. (1) Системата за регулиране включ­
ва определен брой елементи, които в зависи­
мост от проектното решение формират кон­
кретна комбинация от елементи, интегрирани 
в подсистемите за генериране, разпределение 
и излъчване на енергията.
(2) Обект на оценка по отношение вли­
янието на регулирането върху цялостните 
енергийни характеристики на дадена система 
за отопление и/или охлаждане са три вида 
(нива) на регулиране:
1. централно регулиране (C) – топлоподава­
нето/студоподаването се регулира централно 
за цялата сграда;
2. зоново регулиране (Z) – топлоподаване­
то/студоподаването се регулира в определени 
зони на системата за отопление/охлаждане;
3. местно регулиране (L) – топлоподава­
нето/студоподаването се регулира в отделни 
помещения от климатизираното пространство.
(3) За всяко ниво на регулиране се определят 
четири функционални режима, както следва:
1. ръчен (M), при който топлоподаването/
студоподаването към климатизираното прос­
транство се регулира само от ръчно задей­
ствано устройство;
2. автоматичен (A), при който подходяща 
система или устройство регулират автома­
тично топлоподаването/студоподаването към 
климатизираното пространство;
3. режим с времева функция (T), при 
който топлоподаването/студоподаването към 
климатизираното пространство се намалява 
по време на зададени периоди (за постигане 
на температура с нощно понижение или друг 
специфичен експлоатационен режим);
4. режим с оптимизирано времево регули­
ране (O), при който топлоподаването/студопо­
даването към климатизираното пространство 
се спира или намалява по време на зададени 
периоди. Повторното включване на топлопо­
даването/студоподаването се оптимизира на 
базата на различни съображения (периоди на 
отсъствие на хора или др.).
(4) Оценката на възможните комбинации 
в зависимост от вида и функционалните ре­
жими на регулирането се извършва за всеки 
конкретен случай по матрицата в таблица 7.
Таблица 7
Вид на системата 
за регулиране
Функционални режими на системата за регулиране
Ръчен
Автоматичен
С времева 
функция
С оптимизирано времево 
регулиране
Местно
Зоново
Централно
Чл. 42. (1) Енергийната характеристика „потребление на енергия за гореща вода“ за битови 
нужди се изчислява съгласно т. 3.3 от приложение № 1.
(2) Количеството гореща вода за битови нужди се определя в зависимост от предназначе­
нието на сградата, режимите на експлоатация и потреблението. Потреблението се определя по 
показател „средно денонощно потребление“ съгласно Наредба № 4 от 17 юни 2005 г. за проек­
тиране, изграждане и експлоатация на сградни водопроводни и канализационни инсталации 
(ДВ, бр. 53 от 2005 г.).